Gimnazija Jožeta Plečnika Ljubljana

Šubičeva 1

1000 Ljubljana

Slovenija

**PREDSODKI O ŽENSKIH SPOSOBNOSTIH**

SEMINARSKA NALOGA

Ljubljana, 2006

***KAZALO:***

[**1. UVOD** 3](#_Toc133564924)

[PREDGOVOR 3](#_Toc133564925)

[**2. STALIŠČA IN PREDSODKI** 4](#_Toc133564926)

[2.1 STALIŠČE 4](#_Toc133564927)

[2.2 STEREOTIPI 4](#_Toc133564928)

[2.3 PREDSODEK 5](#_Toc133564929)

[**3. SPOSOBNOSTI** 6](#_Toc133564930)

[3.1 SPOSOBNOSTI 6](#_Toc133564931)

[**4*.* OPREDELITEV CILJA IN NALOGE** 8](#_Toc133564932)

[**5. HIPOTEZA** 9](#_Toc133564933)

[**6. METODA** 10](#_Toc133564934)

[6.1 OPIS VZORCA RAZISKAVE 10](#_Toc133564935)

[6.2 MERSKI INSTRUMENT 10](#_Toc133564936)

[6.3 ZBIRANJE PODATKOV 11](#_Toc133564937)

[6.4 STATISTIČNE OBDELAVE 11](#_Toc133564938)

[**7*.* REZULTATI IN INTERPRETACIJA** 12](#_Toc133564939)

[**8. SKLEP** 19](#_Toc133564940)

[**9. LITERATURA** 20](#_Toc133564941)

# 1. UVOD

PREDGOVOR

Že iz pradavnine je znano, da imajo moški ženske za nesposobne. Obravnavajo jih kot neumne osebe, ki ne znajo skrbeti zase, nujno potrebni so jim moški. Če vzamemo primer, moški je v pradavnini lovil živali, ženske pa so bile nabiralke. In zakaj je to tako bilo? Kdo pravi, da ženske, ne bi bile sposobne loviti? Moški, kdo pa drug.

Tudi skozi zgodovino in evolucijo človeka se moška miselnost ni spremenila. Kljub temu, da so ponavadi ženske močnejša polovica v zakonu, moški tega ne priznavajo, ker jim njihov ego tega ne dopušča. Še vedno imajo isto miselnost, ki je bila v pradavnini, ko še nismo znali govoriti in zdaj pravijo, da smo ženske tiste nesposobne. Čeprav so ženske skrbele za moške in zraven naredile še vse ostalo. Mogoče nismo imele časa za iznajdbe in odkritja, ker smo imele dela z moškimi in njihovimi potrebami, ki jih znamo zadovoljiti, a smo vseeno nesposobne. Kljub vsej zgodovini smo zdaj v novi dobi, dobi tehnologije, ženske nesposobne.

# 2. STALIŠČA IN PREDSODKI

STALIŠČE

Je razmeroma trajna dispozicija (specifičen način gledanja) do druge osebe ali pojava v našem življenju. Omogoča nam, da si ustvarjamo podobe sebe, drugih in sveta.

Del stališč obsega enostavne in trdno zasidrane sodbe in presoje, ki se nanašajo na znane osebe, objekte, pojave. Ustvarjamo si jih sami in imajo individualni značaj.

Mnoga stališča pa so razširjena in jih delijo večje skupine. Takšnim enostavnim, posplošenim spoznanjem pravimo stereotipi.

Sestavine stališča:

Vsako stališče ima tri sestavine:

* SPOZNAVNA SESTAVINA: vsebuje naša prepričanja, razloge, ki jih lahko navedemo, da utemeljimo, zakaj čutimo tako kot čutimo.
* ČUSTVENA SESTAVINA: označuje čustveni del stališča, kot je, da nekaj maramo ali ne maramo, da nas nekaj jezi ali ne.
* VEDENJSKA SESTAVINA: se nanaša na to, kako bo stališče verjetno vplivalo na naše ravnanje: ali bomo ravnali v skladu s stališčem ali ne.

Vse tri sestavine pa niso vedno konsistentne.

Čeprav včasih ravnamo nekonsistentno, pa je videti, da se nam zdi pomembno, da so spoznavni deli naših stališč medsebojno konsistentni. Leta 1957 je Festinger podal svojo teorijo kognitivne disonance (spoznavna neubranost). V njej je trdil, da zaradi tega, ker se zavemo nasprotij dveh stališč ali več, v nas nastane stanje napetosti, zaradi katerega moramo eno stališče spremeniti, s čimer disonanco odpravimo.

Druga študija pa je pokazala, da včasih svoja stališča spremenimo pod vplivom okoliščin. Človek si more poiskati način utemeljitve svoje izbire.

Stališča so eden najpomembnejših pojmov socialne psihologije, saj predstavljajo plat posameznika, ki je najbolj odvisna od socializacije.

Na oblikovanje stališč pa vplivajo informacije oz izkušnje. Velik pomen imajo množični mediji.

STEREOTIPI

So vnaprejšne predstave o značajih ljudi, ki se jih zavedamo. So posplošitve o skupini ljudi, ki se oblikujejo na podlagi informacij, s tem pa zanemarimo individualnost. Tako so stereotipi poenostavljene kognitivne sheme, ki organizirajo naše informacije in služijo pri delitvi ljudi na ˝naše˝ in ˝vaše˝.

Najbolj razširjeno je:

* Spolno stereotipiranje: proces, s katerim lastnosti presojamo skladno z našimi pogledi na značilnosti, ki naj bi jih imeli moški in ženske.
* Rasno stereotipiranje je predstava o lastnostih, ki naj bi bile značilne za različne rasne in etnične skupine.

Stereotipi nastajajo iz potrebe, da bi dali smisel veliki množici informacij o ljudeh. Na primer, ker ne moremo poznati vseh žensk, jih ˝vse zmečemo v isti koš˝. Čeprav stereotipiranje omogoči praktično zmanjšanje količine informacij, ima lahko negativno plat. Tako v naši družbi, na primer, prizadevanje žensk za poklicno kariero otežujejo razširjeni stereotipi o ženskah, ki jih opisujejo kot mehke, neorganizirane, čustvene, nesposobne,…

Stereotipi so pogosto posledica vzgoje v mladosti. To nam dokaže Lloyd z svojo raziskavo. Vzel je 8 dojenčkov, 4 deklice in 4 fantke. 2 fantka in 2 deklici je oblekel v modro, druga 2 fantka in drugi 2 deklici pa v roza. Potem so vzeli 8 mater, da so se igrale z dojenčki. Če so matere imele dojenčka oblečenega v modro so ga vzpodbujale k pogumu in v roko so mu dale igračo v obliki kladiva. Če pa so mislile, da je dojenček deklica, ker je imel roza oblekico, so jih vzpodbujale k mirnosti in jim rekle, da so ljubke.

Razlike med spoloma utrjujejo tudi knjige, ki jih otroci dobijo v šoli. Na primer v vseh knjigah so predstavniki moškega spola močnejši, bolj pogumni,… medtem ko so predstavnice ženskega spola le nekakšni okraski moških.

Za stereotipe pa so krivi tudi odrasli. Če so dali študentkam oceniti strokovne naloge, so jih ocenile z nižjo oceno, če so mislile, da so jih napisale ženske.

PREDSODEK

Je stališče, ki smo ga razvili na temelju stereotipa. So spoznavna in neupravičena stališča. So vnaprejšne in nekritično prevzete vrednostne sodbe, ki ne temeljijo na logično in empirično utemeljenih presojah, ampak na nekritično stereotipnih, posplošenih predstavah, ki so poenostavljene in kategorične (˝črnci so neumni˝, ˝vsi kapitalisti so izkoriščevalci˝).

Poznamo negativne in pozitivne predsodke. Vendar največkrat izraz predsodek uporabljamo za negativni del stališča.

Stereotipe ponavadi tesno povezujejo s predsodki.

Zaradi svoje enostavnosti in jasnega predznaka so predsodki in stereotipi kljub neutemeljenosti zlahka uveljavijo v skupinah, kadar opravljajo psihološko funkcijo – omogočajo lažje razlikovanje med skupinami, pomagajo ustvarjati večvrednost pripadnikov neke skupine,…

Predsodki torej temeljijo na stereotipnih, poenostavljenih sodbah. So izredno odporni, zlepa jih ne opustimo, tudi kadar so soočeni s trdnimi dokazi, o njihovi napačnosti. Težko jih je odpravljati, ker povzročajo močno selektivno pozornost, kar pomeni, da smo pozorni le na informacije, ki se skladajo z našimi predsodki.

Pa vendar imajo predsodki v današnjem življenju veliko vlogo. Sestavljajo dobršen del naše mentalitete in ˝zdravega˝ razuma.

Osnovni princip stereotipov in predsodkov je psihološko ekonomičen. Njegov temelj je shema dveh nasprotnih elementov, ki ju lahko označimo kot ˝prijatelj˝ in ˝sovražnik˝. Ta shema omogoča, da vežemo na elemente več različnih atributov in to po enostavnem pravilu, na prvi element se vežejo vse pozitivne lastnosti, na drugi element pa negativne lastnosti. Razlikujemo torej nosilca in atribute predsodka (npr. v predsodku ˝črnci so lenuhi˝ je črnec nosilec, len pa atribut). Le od okoliščin je odvisno, koga bomo v shemi identificirali kot ˝sovražnik˝ - je najbolj variabilen del sheme. ˝Prijatelj˝ je bolj določen – to so pripadniki skupine, s katero se lahko identificiramo oz. nam je psihološko blizu.

Poznamo več razlag o predsodkih:

* Eno izmed njih je podal Pettigrew. Trdil je, da igrajo, tako pri nastajanju kot pri vzdrževanju predsodkov, pomembno vlogo skupinski pritiski – ideje o tem kaj je sprejemljivo.
* Druga psihološka razlaga pa predpostavlja, da je temelj naših predsodkov frustracija – stanje oviranosti v motivacijski situaciji. V kompleksnih družbah se pojavlja mnogo situacij zaradi katerih doživljamo frustracijo. Teorija trdi, da se lahko frustracija sprevrže v jezo in da namesto, da bi poiskali vzrok v sebi, svojo jezo preusmerimo v nekaj/nekoga šibkejšega od nas. Različne družbe uporabljajo ˝grešne kozle˝, ki nosijo krivdo za frustracije in neuspehe.

ZMANJŠANJE PREDSODKOV:

* Eden izmed dejavnikov zmanjšanja predsodkov so medsebojni stiki

(npr. večji stik med žensko in moškim na delu – sodelovanje – moški spreminja mnenje o njenih sposobnostih za delo)

* Pomemben faktor, ki preprečuje spremembo stereotipa ali predsodka, je selektivni izbor informacij. Izberemo le informacije, ki jih želimo slišati, saj se ravnamo po predsodku.

# 3. SPOSOBNOSTI

SPOSOBNOSTI

Zajemajo tiste lastnosti, ki najbolj bistveno vplivajo na naše dosežke in na uspešnosti pri reševanju nalog in problemov.

Pri sposobnostih je pomemben vpliv dednosti, okolja in lastne dejavnosti. Človek se rodi s potenciali za razvoj določene sposobnosti, do kakšne mere razvije te predispozicije, je odvisno od okolja in lastne dejavnosti.

Ne smemo jih zamenjavati z dosežki, storitvami in uspešnostjo.

Sposobnosti so torej najbolj temeljne značilnosti, ki določajo velikost posameznikovih dosežkov.

Sposobnosti delimo na:

* DUŠEVNE: med njimi so pomembne zaznavne lastnosti, še posebej pa umske sposobnosti, med njimi sta inteligenca in ustvarjalnost.
* TELESNE: zavzema predvsem telesne značilnosti, še posebej telesnega videza, drže,…

Sposobnosti, zlasti umske pa niso bile vedno najbolj v čislih. V stari Grčiji so častili predvsem fizično moč samo po sebi, če ne pa vsaj moč, povezano s hrabrostjo in pogumom. Modrost se je štela le pri starcih.

Tudi v srednjem veku, pamet ni bila ena izmed vrlin, ki je veljala za nujno potrebno.

Šele Charles Darwin je spoznal vlogo sposobnosti v vsem obsegu. Seveda je najprej svoja opažanja namenil živalskim in rastlinskem svetu. Vsekakor pa ni skrival prepričanja, da to velja tudi za človeka. Tako se je vpliv njegovega epohalnega dela poznal tudi na področju psihologije, vplival je na Freuda, Jamesa, behavioriste,… drugi pa so iz njegove teorije povzeli predvsem jasno poudarjanje naravnega izbora in prilagajanja, s tem pa tudi vlogo sposobnosti.

Prav mogoče je miselnost skozi stoletja, ki je poudarjala le fizično moč, prenesla svoje teorije tudi na inteligenco. Ker je fizična zgradba žensk krhkejša, niso mogla opravljati težka fizična dela, so dobile podobo krhkih in nesposobnih, kljub temu, da je to veljalo za fizično moč, se je s časom to preneslo tudi na umske sposobnosti.

**3.2** INTELIGENTNOST

V začetku znanstvenega preučevanja inteligentnosti so se znanstveniki nagibali k analitičnem pojmovanju, vendar to ni bilo uspešno.

Zato si je utrlo pot pojmovanje inteligentnosti kot splošne umske sposobnosti. Znotraj tega pa so posamezni avtorji v posameznih definicijah inteligentnosti poudarjali zdaj enega, zdaj drugega od vidikov splošnega umskega delovanja. Tako bi lahko ˝generalne˝ definicije inteligentnosti razvrstili v 5 skupin:

1. sposobnost mišljenja, miselnega presojanja, miselnega razumevanja, miselnega uvidevanja odnosov
2. sposobnost prilagajanja novim situacijam, iznajdljivost in uspešnost prilagajanja
3. sposobnost uporabe znanja, sposobnost reševanja problemov in nalog
4. sposobnost učenja
5. učinkovitost v medsebojnih odnosih

Vse razprave o inteligentnosti pa se že od samega začetka zadevajo ob temeljno vprašanje: ali to, kar imenujemo inteligentnost sploh obstaja?

Zastavlja pa se tudi pomembno vprašanje: kako testirati inteligenco?

Pojmovanje raziskovalcev o tem, kaj je inteligentnost, neposredno vpliva na načine preizkušanja inteligentnosti. Zato menijo, da inteligentnosti ne bo mogoče opredeliti.

(Heimova je inteligentnost definirala kot sposobnost, da v situaciji dojamemo bistva in se nanje odzovemo – opredelitev je verjetno pravilna, vendar presplošna in premalo določena za specifično uporabo.

Testi inteligence so psihometrični testi. Prve teste inteligentnosti je sestavil Binet ob koncu 19. st, in so jih uporabljali za odkrivanje otrok, ki bi jim koristil prilagojen program šolanja. Svojih testov ni imel kot merilo za otrokove zmožnosti, ampak za pokazatelj tega, kaj je otrok do testa dosegel. Njegovi testi so bili sestavljeni iz preprostih znanih nalog, pri katerih se je od otrok določene starosti pričakovalo, da jih obvladajo.

Terman je v 20. st sestavil različico Binetovega testa, ki je postala znana kot Binetov standfordski test. V svoji različici, je Terman uvedel metodo računanja inteligenčnega količnika:

Mentalna starost

IQ = Kronološka starost x 100

Testi postanejo sporni, že zaradi različne vzgoje moških in žensk v mladosti.

Testi so za otroke dosti natančni, pri odraslih pa so se je uporabi mentalne starosti osebka pojavile težave, saj je mentalni razvoj odraslega bolj variabilen, pri nekaterih se z leti veča, pri drugih pada. Pomembna je praksa, saj se ljudje še učijo, iščejo nov informacije in tako povečujejo svoje umske sposobnosti. Tako pri odraslih ne moremo govoriti o dokončni umski sposobnosti.

Tako pridemo do spoznanja, da je test ustrezen za otroke, odrasle pa ne!

Torej za odraslo žensko ne moremo govoriti, da je manj sposobna od odraslega moškega.

Razlike med spoloma v inteligenci:

Prav posebno so raziskovali razlike med spoloma v sposobnostih, in čeprav se zdi, da tukaj razlike res niso velike, se ženske in moški gotovo razlikujejo tudi glede sposobnosti.

Slika – razlike med spoloma v sposobnostih

Graf prikazuje, da so ženske bolj sposobne pri besednih nalogah, moški pa pri prostorski predstavi.

# 4*.* OPREDELITEV CILJA IN NALOGE

Naloga je zasnovana empirično, z ocenjevalno lestvico, ki bo pokazala, kaj si ljudje mislijo o ženskih sposobnostih.

Nalogo sem si izbrala zato, da bi dokazala napačno miselnost mladih in njihovo napačno vzgojo od staršev, ki so prav tako prejemali napačne informacije zaradi predsodkov in stereotipov, ki jih je težko izkoreniniti, saj ljudje posplošujejo zaradi potrebe po strnitvi velike množice informacij. Zaradi enostavnosti in jasnosti stereotipov, se kljub neutemeljenosti zlahka uveljavijo. Predsodki pa nastanejo na stereotipih, so poenostavljene sodbe, ki so odporne in jih je težko izkoreniniti, zato se prenašajo iz generacije v generacijo, ker pa so odporni, jih ne moremo izkoreniniti in nastane začaran krog.

Cilj moje naloge je dokazati, da imajo ljudje še vedno iste stereotipe in predsodke o ženskah kot so jih imeli včasih in ugotoviti koliko so danes razširjeni predsodki o sposobnostih žensk.

# 5. HIPOTEZA

Hipoteza, ki jo želim preveriti je, da imajo ljudje še zmeraj predsodke o ženskih sposobnostih, ne glede na njihovo poučenost o njih. Še vedno je trdno zakoreninjeno spolno stereotipiziranje.

Mladi fantje imajo tako mišljenje kot njihovi očetje, saj jim dajejo tak zgled v odnosu z njihovo mamo oz. ženo. Tako se predsodek prenaša iz generacije v generacijo. Posledica je začaran krog, ki ga tudi potrditve in dosežki žensk ne morejo prekiniti.

Otroci že odraščajo s predsodki, vse pa se začne v otroštvu, kjer sami starši, tudi mame, delajo razlike med punčkami in fantki. Fantke vzpodbujajo k robatosti, moči, pameti,… medtem ko punčkam govorijo, da so lepe in ljubke, vendar jih ne vzpodbujajo k pameti.

Pri ljudeh so še vedno trdno zakoreninjeni predsodki o ženskah, predvsem pri moških. Tako je njihovo prvo mnenje, ko se zgodi nesreča, da je kriva ženska. Po njihovo je to posledica tega, da so ženske nesposobne. In tako zmečemo vse ženske v isti koš, in zanemarimo individualnost.

Moška miselnost je ta, da ženske sodijo za štedilnik in naj bi ostale doma ter skrbele za otroke, medtem ko bi oni služili denar. Še vedno mislijo, da so ženske odvisne od njih.

Ženske se težje uveljavijo v družbi in si težje pridobijo družbeni status, saj jih imajo tudi osebe istega spola za manj sposobne (npr. ženske ocenjevalke so bolje ocenile naloge, če so mislile, da so jih napisali moški.)

# 6. METODA

* 1. OPIS VZORCA RAZISKAVE

Vzorec raziskave bo obsegal 57 dijakov iz gimnazije. Starost dijakov je bila od 18 – 19 let. Vzorec ne bo reprezentativen. Ocenjevalno lestvico je izpolnjevalo 24 (42%) moških in 33 (58%) žensk.

* 1. MERSKI INSTRUMENT

Uporabila bom ocenjevalno lestvico. Uporabila jo bom zaradi lažje statistične obdelave. Ocenjevalno lestvico bo obsegala števila od 1 do 5, kjer bo 1 drži, 5 pa ne drži. Anketiranci bodo obkroževali v kakšni meri podana trditev drži ali ne drži.

Ocenjevalno lestvico bom sestavila sama, glede na moje pretekle izkušnje in znanje.

Ocenjevalna lestvica

SPOL: Ž M

|  |  |  |  |  |  |
| --- | --- | --- | --- | --- | --- |
|  | Drži |  |  |  | Ne drži |
| Moški so bolj sposobni od žensk? | 1 | 2 | 3 | 4 | 5 |
| Ženske so slabše voznice kot moški? | 1 | 2 | 3 | 4 | 5 |
| Ženske so slabše znanstvenice? | 1 | 2 | 3 | 4 | 5 |
| Ženske so neodločne? | 1 | 2 | 3 | 4 | 5 |
| Ženske so boljše za štedilnikom? | 1 | 2 | 3 | 4 | 5 |
| Ženske naj ostanejo doma in skrbijo za otroke . | 1 | 2 | 3 | 4 | 5 |
| Ženske so slabše plačane? | 1 | 2 | 3 | 4 | 5 |
| Ženske za dosego ciljev porabijo več energije. | 1 | 2 | 3 | 4 | 5 |
| Ženske potrebujejo več časa za učenje? | 1 | 2 | 3 | 4 | 5 |
| Ali moški napišejo boljšo seminarsko nalogo? | 1 | 2 | 3 | 4 | 5 |
| Ženske ne znajo menjati žarnic? | 1 | 2 | 3 | 4 | 5 |
| Ženske so odvisne od moških. | 1 | 2 | 3 | 4 | 5 |
| Avtomobilske nesreče se dogajajo zaradi žensk? | 1 | 2 | 3 | 4 | 5 |
| Ženske so slabše v politiki? | 1 | 2 | 3 | 4 | 5 |
| Ženske niso tehnični tip. | 1 | 2 | 3 | 4 | 5 |

* 1. ZBIRANJE PODATKOV

Podatke sem pridobila v šoli, kjer sem ocenjevalno lestvico razdelila učencem.

* 1. STATISTIČNE OBDELAVE

Pri statistični obdelavi bom uporabila, rang lestvico, ki bo posebej za moške in za ženske, s katero bom ugotovila koliko oseb je na določeno vprašanje odgovarjalo z 1,2,3,4 sli 5. Rang lestvico bom uprizorila s histogramom. Izračunala pa bom tudi povprečje za moške in ženske posebej.

# 7*.* REZULTATI IN INTERPRETACIJA

1. Moški so bolj sposobni od žensk?

|  |  |
| --- | --- |
|  | Povprečje ocen: |
| Moški | 3 |
| Ženske | 4,5 |

Iz histograma lahko razberemo, da je največ žensk odgovarjalo na vprašanje ali so moški bolj sposobni od žensk z ne drži. Moški pa so največ odgovarjali z oceno 3. Pri moških je viden seksizem. Predsodek pri moških tu deluje kot obrambni mehanizem, saj s tem ko zaničujejo ženske, sebi pripisujejo večjo vrednost. Ženske pa imajo z modernizacijo vse večjo samozavest.

2. Ženske so slabše voznice kot moški?

|  |  |
| --- | --- |
|  | Povprečje ocen: |
| Moški | 2 |
| Ženske | 4 |

Iz histograma lahko razberemo, da so moški mišljenja, da smo ženske slabše voznice. Povprečna ocena njihovih odgovorov je 2 kar pomeni, da se večina strinja s tem, kar je posledica posplošitve o ženskah – stereotip, s tem pa je zanemarjena individualnost.

3. Ženske so slabše znanstvenice?

|  |  |
| --- | --- |
|  | Povprečje ocen: |
| Moški | 4 |
| Ženske | 4,7 |

Iz histograma in tabele lahko razberemo, da v večini prevladuje mnenje, da ženske niso slabše znanstvenice.

4. Ženske so neodločne?

|  |  |
| --- | --- |
|  | Povprečje ocen: |
| Moški | 3,4 |
| Ženske | 4 |

Iz histograma vidimo, da imajo moški in ženske podobno mnenje o neodločnosti žensk. Oboji mislijo, da ženske niso neodločne. Tu je vidno, da predsodek počasi izginja, kar je posledica vse večjega druženja med spoloma. Na vprašanje so odgovarjali gimnazijci, ki imajo izkušnje z samozavestnimi in zadržanimi ženskami.

5. Ženske so boljše za štedilnikom?

|  |  |
| --- | --- |
|  | Povprečje ocen: |
| Moški | 2,7 |
| Ženske | 3 |

Iz histograma vidimo, da o vprašanju ali so ženske za štedilnik prevladuje mnenje da so. Prav tako pri ženskah kot pri moških. Oboji mislijo, da so ženske boljše v kuhinji. Še vedno je prisotno stališče, da so ženske za vodenje gospodinjstva, kar je posledica odnosa v družini, v okviru katere pridobivamo stališča s posnemanjem pa tudi s pogojevanjem.

6. Ženske naj ostanejo doma in skrbijo za otroke?

|  |  |
| --- | --- |
|  | Povprečje ocen: |
| Moški | 3 |
| Ženske | 4,8 |

Histogram nam pokaže, da velika večina žensk meni, da ženske naj ne ostanejo doma, da lahko imajo kariero in tako lahko sklepamo, da so se znebile predsodkov. Medtem ko moški verjamejo v ta predsodek. Verjetno je to posledica obrambnega mehanizma, saj se moški s tem branijo potencialne konkurence v službi.

7. Ženske so slabše plačane?

|  |  |
| --- | --- |
|  | Povprečje ocen: |
| Moški | 3 |
| Ženske | 2,5 |

Iz histograma vidimo, da se ženske strinjajo s tem, da so manj plačane. Moški pa se s tem ne strinjajo. Podatki za Slovenijo so, da so ženske za isto delo plačane 10% manj kot moški, a je v tem pogledu vzorna članica Evrope, saj je v drugih državah slabše.

8. Ženske za dosego ciljev porabijo več energije?

|  |  |
| --- | --- |
|  | Povprečje ocen: |
| Moški | 3 |
| Ženske | 3 |

Iz histograma in povprečja ocen vidimo, da oba spola mislita, da ženske porabijo več energije za dosego ciljev.

9. Ženske potrebujejo več časa za učenje?

|  |  |
| --- | --- |
|  | Povprečje ocen: |
| Moški | 3 |
| Ženske | 4,7 |

Iz histograma je razvidno, da oba spola mislita, da ženske ne rabijo več časa za učenje kot moški. Predsodek o nesposobnosti žensk tukaj ni viden.

10. Ali moški napišejo boljšo seminarsko nalogo?

|  |  |
| --- | --- |
|  | Povprečje ocen: |
| Moški | 3,6 |
| Ženske | 4,5 |

Histogram nam pove, da ženske mislijo, da moški ne napišejo boljše seminarske naloge.

11. Ženske ne znajo menjati žarnic?

|  |  |
| --- | --- |
|  | Povprečje ocen: |
| Moški | 3 |
| Ženske | 4,3 |

Iz histograma vidimo, da so ženske vse bolj prepričane o svojih sposobnosti, saj večina trdi, da trditev: ženske ne znajo menjati žarnic ne drži. Moški so neodločeni. Stereotip o tehničnih sposobnostih žensk je še vedno prisoten, saj so moški zanemarili individualnost.

12. Ženske so odvisno od moških.

|  |  |
| --- | --- |
|  | Povprečje ocen: |
| Moški | 3 |
| Ženske | 4 |

Iz histograma vidimo, da ženske niso odvisne od moških. Razvidno je, da se ženske želijo osamosvojiti in ne potrebujejo moške pomoči. Medtem ko bi moški želeli, da bi bile ženske odvisne od njih in bi si tako večali svoj ego. Viden je vzorec obrambnega mehanizma, saj se moški bojijo, da bi postali neuporabni.

13. Avtomobilske nesreče se dogajajo zaradi žensk?

|  |  |
| --- | --- |
|  | Povprečje ocen: |
| Moški | 3,8 |
| Ženske | 4 |

V primeru avtomobilskih nesreč je razvidno, da oba spola mislita, da ženske niso povzročiteljice avtomobilskih nesreč. Mogoče je njihova krivda, da sedijo za volanom, mogoče pa ta, da se sprehajajo po cesti in moški namesto ceste gledajo njih. Stereotip o tem, da so ženske slabše voznice, pri moških in ženskah ne drži.

14. Ženske so slabše v politiki?

|  |  |
| --- | --- |
|  | Povprečje ocen: |
| Moški | 3 |
| Ženske | 4 |

Iz histograma vidimo, da ženske mislijo, da niso slabše v politiki in da bi prav tako uspele. Moška povprečna ocena je 3. Moški nimajo občutka krivde, saj so si ustvarili predsodek, da so ženske manj sposobne.

15. Ženske niso tehnični tip?

|  |  |
| --- | --- |
|  | Povprečje ocen: |

|  |  |
| --- | --- |
| Moški | 2,3 |

|  |  |
| --- | --- |
| Ženske | 3,7 |

Iz histograma je razvidno, da so moški prepričani, da ženske niso tehnični tip. Ženske pa so bolj prepričane vase in trdijo, da so. Stereotip o tehničnih sposobnostih žensk je še vedno prisoten, saj so moški zanemarili individualnost in s tem ekstremne primere.

# 8. SKLEP

Sklep seminarske naloge je, da so stereotipi in predsodki še vedno prisotni, nekateri manj, drugi bolj, noben pa ni popolnoma izginil. Pri anketiranih gimnazijcih je najbolj prisoten predsodek o ženskah kot slabih voznicah. Zelo velik odstotek se strinja tudi s tem, da ženske niso tehnični tip. Seveda pa ostajajo razlike pri obkroževanju med moškimi in ženskami. Ženske so vse bolj odločne o svojih sposobnostih, moški pa ne. Noben predsodek ali stereotip ne bo izginil zaradi odpornosti, ne glede na dokaze, ki bodo trdili nasprotno.

# 9. LITERATURA

JANEK MUSEK: Znanstvena podoba osebnosti

NICKY HAYES, SUE ORRELL: Psihologija